open-index/open-wikipedia-markdown huggingface dataset:
Somethin’ Else (klubi)

**Somethin' Else** oli jyväskyläläinen jazz-, funk-, afrobeat- ja latin-musiikille omistettu klubi. Klubi toimi keväästä 2006 vuoteen 2008 säännöllisesti Jyväskylän Popparissa (ent. Jazz Bar) ja vieraili lisäksi Tampereen ylioppilastalolla sekä Kuopion Introssa. Syksyn 2007 aikana toimintaa laajennettiin vähitellen myös Helsingin mbariin sekä Libertéhen ja Bossaan.

Somethin' Else -illat koostuivat vierailevan liveyhtyeen esiintymisestä sekä DJ- ja VJ-seteistä. Tarkoituksena oli tuoda mielenkiintoisia yhtyeitä muualta sekä myös esitellä jyväskyläläisyleisölle uusia paikallisia kykyjä. Vierailijoina kuultiin mm. useita eturivin nuoria suomalaisia jazz-muusikoita. Olennaisena osana Somethin' Else -iltoihin kuuluivat myös VJ:n tuottamat visuaalit. Klubin vakituisena DJ:nä toimi Matti Nives sekä VJ:nä alun perin toinen klubin perustajista Valtteri "Vallu" Länsimies, myöhemmin National RGB VJ:t Tampereelta.

Vuodesta 2009 klubin toiminta vähitellen hiljeni ja tapahtumat harvenivat. Ainakin toistaiseksi viimeiset Somethin' Else -klubit järjestettiin Popparissa 16. ja 17.7.2010 Jyväskylän Kesän yhteydessä. Liveyhtyeinä olivat Dalindèo, Jaska Lukkarinen trio ja Jukka Eskola Quintet sekä DJ-vieraana saksofonistina paremmin tunnettu Timo Lassy.

Klubi sai nimensä Cannonball Adderleyn samannimisen, vuonna 1958 julkaistun albumin mukaan.

## Klubilla vierailleita esiintyjiä

### Yhtyeet

* Dalindèo (17.3.06, 9.11.06, 16. ja 17.11.2007)
* Echosystem (11.5.07, 12.5.07)
* Empty Chair (8.12.06)
* Five Corners Quintet (15.3.07, 16.3.07)
* Fly (29.7.06)
* Huba (25.11.06)
* Jukka Eskola Quintet (19.10.06)
* Markus Holkko Quartet (25.8.06)
* Myöhä Quartet (23.9.06)
* Oddarrang (10.5.06, 11.5.06)
* The Poets of Rhythm (7.7.07)
* Present Sense (16.2.07)
* Rhythm Funk Masters (12. ja 13.10.2007)
* The Stance Brothers (14. ja 15.12.2007)
* Timo Lassy Band (15.9.07)
* Tune Toaster (8.12.06)
* Tuomo (12.4.07, 13.4.07)
* Verneri Pohjola Quintet (9.3.08)

### DJ:t

**Klubilla vierailleet DJ:t**
* Anna S.
* Antti Eerikäinen (Wahoo! - Helsinki) 
* Astroboy (Departure Lounge - Edinburgh)
* Azure (Tampere) 
* Chris Robin (J-Funk - Jyväskylä) 
* Dalion (Plauge - Tampere) 
* Jammy G (Hola Ritmo - Tampere)
* Jatsipetsi (Töpseli-klubi - Helsinki)
* Jellona
* Jell-O (J-Funk - Jyväskylä)
* Jukster (Plauge - Tampere) 
* Liu (Phonour - Jyväskylä)
* Present Sense (Helsinki) 
* Sampsa Vilhunen (Wahoo! - Helsinki) 
* Teddy Rok (Five Corners Quintet, The Stance Brothers - Helsinki)
* Untamo (Töpseli-klubi - Helsinki)
* Vesa Yli-Pelkonen (Wahoo! - Helsinki) 

**Klubin omat DJ:t ja VJ:t**
* DJ Matti Nives (03/2006 alkaen)
* VJ Vallu (Valtteri Länsimies) (03/2006 alkaen)
* National RGB VJ:t (3/2007 alkaen)

## Aiheesta muualla

* Klubin viralliset sivut 
*
Luettelo televisiosarjan Buffy, vampyyrintappaja jaksoista

Tämä on luettelo *[[Buffy, vampyyrintappaja]]* -televisiosarjan jaksoista.

## Yhteenveto

## Jaksot
### Ensimmäinen tuotantokausi (1997)

|}

### Toinen tuotantokausi (1997–1998)

### Kolmas tuotantokausi (1998–1999)

### Neljäs tuotantokausi (1999–2000)

### Viides tuotantokausi (2000–2001)

### Kuudes tuotantokausi (2001–2002)

### Seitsemäs tuotantokausi (2002–2003)

## Muuta
Yhdysvalloissa 20. huhtikuuta 1999 tapahtuneen Columbinen verilöylyn takia, samaa aihetta sivuava jakso *Kuulolla* siirrettiin esitettäväksi myöhempään ajankohtaan. Sen alkuperäinen esitysajankohta olisi ollut noin viikko kouluammuskelun jälkeen. Lopulta se esitettiin saman vuoden syyskuussa. Myös jakson *Päättäjäiset, osa kaksi* esityspäivää siirrettiin samasta tapahtumasta johtuen.

## Katso myös
**[[Buffy the Vampire Slayer Season Eight]]*
*Luettelo Angelin jaksoista

## Lähteet
*Fanisivusto Valitun jaksolistaus 
*VAARNA web Fanisivusto
*Buffy Episode Guide 
*

### Viitteet
Oulun Pokaali

**Oulun pokaali** on yksi Suomen suurimmista kansallisista hevosurheilukisoista, joka järjestetään Oulussa, Äimäraution raviradalla, n. kolme kilometriä Oulun keskustan eteläpuolella. Oulun Pokaalin järjestää Oulun Pokaali ry, joka on rekisteröity SRL :n (Suomen ratsastajainliitto) jäseneksi vuonna 2002. Ensimmäinen Oulun Pokaali järjestettiin 1987.

Oulun Pokaalissa on este- ja kouluratsastuskisojen lisäksi paljon oheisohjelmaa. Menneinä vuosina oheisohjelmissa on nähty muun muassa erilaisia yleisökilpailuja, katrillia, extreme-duudsoneiden esitys, ym. Esteratsastuskilpailuja ovat muun muassa Oulun Pokaali, Oulun Junioripokaali, Oulun Ponipokaali ja Pohjois-Suomen Pokaali. 

Oulun pokaalissa on sisäänpääsymaksu, ja lippuja myydään sisääntuloporteilla. Ilmoittautuneille talkoolaisille sisäänpääsy on ilmainen talkootöiden johdosta. Oulun pokaali vetää Äimärautiolle joka vuosi, kolmen päivän ajaksi noin 10&nbsp;000 katsojaa.
Viime vuosina Oulun Pokaalia ei ole järjestetty lainkaan.

## Lähteet
Eddy Mazzoleni

**Eddy Mazzoleni** (s. 29. heinäkuuta 1973, Bergamo) on italialainen maantiepyöräilijä, Italian ympäriajon kolmas vuonna 2007. Hän ilmoitti 16. heinäkuuta 2007 jättävänsä Astana-tallin häneen kohdistuvien doping-epäilyjen vuoksi. 

## Tallit
* 1996-1999 Saeco
* 2000 Team Polti
* 2001-2002 Tacconi - Vini Caldirola
* 2003 Sidermec - Saunier Duval
* 2004 Saeco
* 2005 Lampre
* 2006 T-Mobile
* 2007 Astana

## Saavutukset

Mazzoleni sijoittui kolmanneksi vuoden 1999 Lombardian ympäriajossa. Seuraavana vuonna hän voitti kolmannen etapin Tour de Romandie -kilpailussa ja kuudennen etapin Sveitsin ympäriajossa. Vuonna 2001 Mazzoleni oli kolmas Milano-Torino -kilpailussa. Italian ympäriajon kokonaiskilpailussa hän oli 2002 viidestoista ja seuraavana vuonna kymmenes. 

Vuonna 2004 Mazzoleni oli toinen Milano-Torinossa sekä seitsemäs Lombardian ympäriajossa. Seuraavana vuonna hän sijoittui Ranskan ympäriajon kokonaiskilpailussa kolmanneksitoista. Samana vuonna hän oli kolmas Clásica de San Sebastián -klassikossa ja voitti Giro del Veneto -kilpailun.

Vuoden 2007 Italian ympäriajossa Mazzoleni sijoittui kolmanneksi. Hän onnistui karkaamaan kilpailun muilta kärkiajajilta vuoristossa ajetulla 15. etapilla nousten kokonaiskilpailussa toiseksi. Monte Zoncolanin seinänousuun päättyneellä 17. etapilla Mazzoleni kuitenkin menetti aikaa ja putosi yhteistuloksissa viidenneksi. Viimeistä edellisen päivän aika-ajossa hän sijoittui toiseksi ja nousi kokonaiskilpailussa kolmanneksi. Palkintokorokkeelle pääsy oli melkoinen yllätys, sillä Mazzoleni lähti kilpailuun Paolo Savoldellin apuajajan roolissa.

## Lähteet
* Eddy Mazzoleni trap-friis -tietokannassa
Pierre Laporte

**Pierre Laporte** (25. helmikuuta 1921 – 17. lokakuuta 1970) oli kanadalainen poliitikko. Hän toimi Québecin maakunnallisena varapääministerinä ja työministerinä. 

Laporte syntyi Montrealissa ja toimi vuosina 1945–1961 *[[Le Devoir]]* -lehden toimittajana. Hänet nimitettiin varapää- ja työministeriksi Robert Bourassan noustua Québecin pääministeriksi vuonna 1970. 

Quebecin vapautusarmeijaksi kutsuttu terroristijärjestö kidnappasi Laporten tämän kotoa "lokakuun kriisissä" 1970. Hänet löydettiin viikon kuluttua kuolleeksi kuristettuna. 

Saint Lawrence -joen yli Québecin kaupungin kohdalla johtava Pierre Laporte -silta on nimetty postuumisti hänen mukaansa.

## Lähteet
Sääksvuori

**Sääksvuori** on Jyväskylän 28. kaupunginosa Keljon suuralueella. Alueen asutus on omakotitalovaltaista. Asutus sijaitsee samannimisen mäen ja Sääksjärven lähettyvillä.

Pohjoisessa kaupunginosa rajoittuu Keljonkankaaseen ja etelässä Muurameen. Luoteessa Sääksvuoren kaupunginosalla on pieni raja myös Etelä-Keljon kanssa. Tilastollisessa jaossa Sääksvuori jakautuu Sääksvuorenrinteen, Sääksvuorenrannan ja Valkeisentien pienalueisiin. Sääksvuorenrinteen ja Sääksvuorenrannan asutus on enimmäkseen 2000-luvulla rakennettua kaavoitettua omakotitaloaluetta, Valkeisentien asutus on vanhempaa, kaavoittamatonta aluetta.

## Historiaa
Nykyisen Sääksvuoren kaupunginosan vanhin asutuskeskittymä sijaitsee vanhan nelostien eli Keljonkankaantien ympärillä Valkeisentien pienalueella Muuramen Valkolan asutusalueen vieressä. 1920-luvun alkupuolella nykyisen Valkeisentien alueen Lapin talossa toimi pieni teurastamo, josta toimitettiin lihaa esimerkiksi Jyväskylän seminaarin ruokalaan. Alue siirrettiin maalaiskunnasta kaupunkiin vuonna 1965. Ensimmäinen asemakaava alueelle laadittiin vuonna 1979.

1980-luvulla Sääksvuoresta suunniteltiin teollisuusaluetta. 1990-luvun alkupuolella kaupunki kuitenkin hankki maata alueelta asuinalueen rakentamista varten. Nykyiset asemakaavat laadittiin 2000-luvun alkupuolella.

## Lähteet
*  
### Viitteet
Lise Thibault

**Lise Thibault** (s. 2. huhtikuuta 1939 St-Roch-de-l'Achigan) on kanadalainen poliitikko, joka toimi Québecin varakuvernöörinä vuosina 1997 – 2007. Hän oli ensimmäinen naisvarakuvernööri. Häntä edelsi Jean-Louis Roux. Thibault'n seuraajaksi nimettiin Pierre Duchesne (s. 1940).

Thibault vammautui nuoruusvuosinaan pulkkaonnettomuudessa ja on istunut siitä lähtien pyörätuolissa. Hän kärsi helmikuussa 2005 aivohalvauksen.

Vuonna 2015 Thibault tuomittiin valtion varojen kavaltamisesta. Hän oli laskuttanut aiheettomasti kuluja sekä provinsslta että liittovaltiolta, ja joutui maksamaan 200&nbsp;000 Kanadan dollaria Kanadan valtiolle ja  100&nbsp;000 Quebeckille. Lisäksi hänet tuomittiin puoleksitoista vuodeksi vankeuteen.

## Lähteet
Pekka Koivu

**Pekka Koivu** on Maria Kallion lähimpiä työtovereita Leena Lehtolaisen kirjasarjassa. Hän on syntyjään kajaanilainen.

Koivu seurusteli aiemmin Anita-nimisen naisen kanssa. Suhteen kariuduttua hän alkoi tapailla vietnamilaissyntyistä kollegaansa Anu Wangia ja meni tämän kanssa myöhemmin naimisiin.

Koivu työskentelee Espoon poliisin väkivaltarikosjaoksessa ja on iältään Maria Kalliota muutaman vuoden nuorempi.
Jean-Louis Roux

**Jean-Louis Roux** C.C. C.Q. (18. toukokuuta 1923 Montreal – 28. marraskuuta 2013 Montreal) oli kanadalainen poliitikko, viihdetaiteilija, näyttelijä ja näytelmäkirjailija. 

Roux nimitettiin Québecin varakuvernööriksi 8. elokuuta 1996, kun hän oli lähtenyt senaatista. Hän erosi varakuvernöörin virasta jo 5. marraskuuta samana vuonna, ja seuraajana aloitti tammikuussa 1997 Lise Thibault.

Roux opiskeli lääketiedettä Montrealin yliopistossa.

## Lähteet
Alkestis

**Alkestis** (, ) kreikkalaisessa mytologiassa Iolkoksen prinsessa, kuningas Peliaan ja joko Anaksibian tai Fylomakhen tytär. Hänet tunnetaan parhaiten rakkaudestaan puolisoaan Admetosta kohtaan, ja tämä tarina kerrotaan Euripideen tragediassa *[[Alkestis (Euripides)|Alkestis]]*.

Kun Alkestis tuli naimaikään, hänellä oli paljon kosijoita ja niinpä Pelias julisti, että se, joka iestäisi sekä karjun että leijonan vetämään vaunuja, saisi hänen tyttärensä vaimokseen. Admetos suoritti tehtävän Apollonin avulla, sillä Zeus oli määrännyt tämän palvelemaan rangaistukseksi Admetosta vuodeksi paimenena, ja ajoi vaunut Peliaan luokse. Toisen version mukaan myös Herakles olisi ollut mukana auttamassa — kun leijona oli henkisen ja karju ruumiillisen voiman vertauskuva, niin samoin Apollon edusti viisautta ja Herakles voimaa.

Admetos sai siten Alkestiin puolisokseen mutta unohti häiden jälkeen suorittaa vaaditun uhrin Artemiille. Loukattu jumalatar täytti hääkammion käärmeillä, ja taas Apollon saapui Admetoksen avuksi. Hän neuvoi Admetosta suorittamaan uhrin Artemiille, ja niin jumalatar poisti käärmeet.

Kun Admetoksen kuolinaika tuli, Apollon juotti kohtalottaret niin juovuksiin, että nämä suostuivat lykkäämään Admetoksen kohtaloa, jos vain Admetos löytäisi jonkun hänen tilalleen. Admetos kuvitteli, että hänen omat ikääntyneet vanhempansa mielellään ottaisivat poikansa paikan, mutta koska nämä eivät halunneet kuolla, Alkestis astui hänen tilalleen. Thanatoksen, kuoleman jumalan, viedessä Alkestista alas Manalaan Admestos huomaa menettäneensä täysin elämänilonsa.

Tilanteen pelasti Herakles, joka matkallaan ryöstämään Diomedeen tammoja nautti murheenmurtaman Admetoksen vieraanvaraisuudesta. Kuultuaan Admetoksen tilanteesta hän astui Alkestiin hautaan ja kamppaili Thanatoksen kanssa niin kauan, että tämä suostui päästämään Alkestiin, ja niin Herakles toi Alkestiin mukanaan takaisin maan päälle.

Alkestis ja Admetos saivat pojan, Eumeloksen, joka johti sotajoukon Feraista taistelemaan Troijan sotaan, sekä tyttären, Perimelen.

## Lähteet

## Aiheesta muualla
Luettelo Maria Kallio -sarjan henkilöistä

Tämä on luettelo henkilöistä, jotka esiintyvät toistuvasti Leena Lehtolaisen *[[Maria Kallio]]* -kirjasarjassa sekä tästä tehdyssä televisiosarjassa.

## Työn puolesta tutut
* **[[Maria Kallio]]** - päähenkilö. Syntynyt Arpikylässä, Savon ja Karjalan rajoilla, otti lapsuudenperheessään perheen "pojan" roolin. Soittanut nuoruudessaan punkyhtyeessä, käynyt poliisikoulun ja mennyt myöhemmin avioliittoon Antti Sarkelan kanssa.
* **[[Pekka Koivu]]** - Maria Kallion läheinen työtoveri. Syntynyt Kajaanissa, menee naimisiin poliisikollega Anu Wangin kanssa.
* **[[Ville Puupponen]]** - Savolaislähtöinen poliisi. Poikamies, tunnetaan laitoksella puujalkavitseistään.
* **[[Jyrki Taskinen]]** - Maria Kallion esimies. Avioliitossa Terttu Taskisen kanssa, taitoluistelijatytär Silja. Kallion ja Taskisen välit ovat erityisen läheiset, Taskinen kertoo tälle mm. ensimmäisenä vaimonsa kohtusyövästä.
* **[[Pertti Ström]]** - Maria Kallion työtovereita, suhtautuminen tähän ristiriitaista. Siviilisäädyltään eronnut, ensimmäisestä avioliitosta kaksi lasta. Tekee itsemurhan kirjassa *[[Ennen Lähtöä]]*.
* **[[Juhani Palo]]** - Maria Kallion työtovereita. Kuolee panttivankidraamassa kirjassa *[[Luminainen]]*.
* **[[Anu Wang-Koivu]]** - Kallion poliisikollega. Etnisesti vietnamilainen, myöhemmin avioliitossa työtoverinsa Pekka Koivun kanssa. Vietnamilaisia vanhempia vastaan kapinoidakseen suomalaistanut nimensä ja liittynyt evankelisluterilaiseen kirkkoon. Välit Kallioon hyvät, oman käden kautta kuolleeseen kollegaan huonot Strömin ennakkoluulojen johdosta. 
* **[[Liisa Rasilainen]]** - Poliisi, avoimesti lesbo.

## Yksityiselämän tutut
* **[[Antti Sarkela]]** - Maria Kallion aviomies. Pari tutustuu uudelleen kirjassa *[[Ensimmäinen murhani]]*. Maria Kallio tutkii surmatapausta, jossa epäiltyjen joukkoon kuuluu myös pianoa soittava matemaatikko Sarkela.
* **Iida** - Kallion ja Sarkelan tytär, varttunut tuoreimmassa romaanissa teini-ikäiseksi. 
* **Taneli** - Kallion ja Sarkelan poika, Iidan pikkuveli.
* **Johnny**, **Kristian** - Kallion entisiä ihastuksia ajoilta Arpikylässä ja opiskellessa. 
* **[[Mikke Sjöberg]]** - Velipuolensa surmannut valtameripurjehtija, jonka kanssa Kalliolle muodostuu läheiset välit. 
* **Leena** - Kallion opiskelutoveri ja ystävä.
* **Eeva**, **Helena** - Kallion sisaruksia.
Erkki Seppänen

**Erkki Seppänen** (s. 4. kesäkuuta 1979 Oulu) on suomalainen kouluttaja, yrittäjä ja rock-muusikko. Hän on vaikuttanut useissa eri tyylilajien yhtyeissä, muun muassa Tuiran Miliisi ja Kypck. Projekteissaan hän laulaa ja sanoittaa sekä suomeksi, englanniksi että venäjäksi. Seppänen on myös Iron Maiden -coveryhtye Made in Ironin laulaja ja vuosittain järjestettävien Maidenfest-tapahtumien vakiovieraita.

Seppänen on valmistunut Oxfordin yliopiston Christ Churchista vuonna 2003 pääaineenaan venäjän kieli ja kirjallisuus, missä hän luki myös bulgarian kieltä. Hän on suorittanut toisen tutkinnon Helsingin yliopistossa, pääaineena yleinen kielitiede. Seppänen on julkaissut omakustanteena  runokokoelman *Cogito, Ego ja muita väärinkäsityksiä* (Runogalleria, 2005). Hän työskentelee Tampereella englannin ja venäjän kielen kouluttajana.

Seppänen julkaisi oman soololevyn "Demonijumala" kesällä 2019. Hän oli myös kotimaisen powermetal-yhtye Dreamtalen laulaja ja pääasiallinen lyyrikko vuosina 2007-2019. 

## Diskografia
### Studioalbumit
* Tuiran Miliisi: *[[Ensimmäinen huomautus roskaväelle]]* (2007)
* Kypck: *[[Tšerno]]* (2008)
* Dreamtale: *[[Phoenix (Dreamtale)|Phoenix]]* (2008)
* Tuiran Miliisi: *[[Realismin kauneus]]* (2009)
* Kypck: *[[Niže]]* (2011)
* Dreamtale: *[[Epsilon (Dreamtale)|Epsilon]]* (2011)
* Dreamtale: *[[World Changed Forever (Dreamtale)|World Changed Forever]]* (2013)
* Kypck: *[[Imena na stene]]* (2014)
* Kypck: *[[Zero (Kypckin albumi)|Zero]]* (2016)
* Dreamtale: *Seventhian* (2016)
* Seppänen: Demonijumala (2019)
* Kypck: *[[Prestuplenija protiv tšelovetšestva (Kypckin albumi)|Prestuplenija protiv tšelovetšestva]]* (2023)

### CD Singlet
* Tuiran Miliisi: Liian fiksu rokkaamaan (2006)

### Muuta toimintaa
* Absoluuttinen Nollapiste: iiris (2007) - taustalaulu
* Arto Rinne: Kiireen kääntöpuoli (2007) - sanoittanut kappaleen *Veden ääreen*
* Poisonblack: Of Rust and Bones (2010) - sanoittanut kappaleen *My World*
* Mad Hatter's Den: Dark Wheel (EP 2012) - sanoittanut kappaleet *The Dark Wheel*, *Drain the Fountain* ja *Shadow Lord*
* Ruinside: The Hunt (2012) - taustalaulu kappaleessa *Within Hammer and Tongs*
* Absoluuttinen Nollapiste: Pisara ja lammas 1 (2012) - laulu
* Mad Hatter's Den: Welcome To The Den (2013) - sanoittanut kappaleet *The Dark Wheel*, *Shadow Lord* ja *Stone Cold Flame*
* Absoluuttinen Nollapiste: Pisara ja lammas 2 (2014) - laulu
* Diablo: Silvër Horizon (2015) - miesääni kappaleissa *Corium Black* ja *Voyage To Eternity.*
* Mad Hatter's Den: Excelsior (2016) - sanoittanut kappaleet *The Aftermath* ja *Not Of This World*
* Das Kuhn: Unloading The Pain (single 2016) - sanoitus ja laulu 
* Алексеевская площадь: Всё повторится вновь (2017) - laulu kappaleessa "Когда" 

## Lähteet

## Aiheesta muualla

* Artistin viralliset kotisivut 
* http://www.tuiranmiliisi.com/ 
* http://www.kypck-doom.com/
* http://www.dreamtale.org/
Hankajalkaiset

**Hankajalkaiset** (Copepoda) ovat pieniä äyriäisiä, joista suurin osa kuuluu planktoniin. Suurimmat hankajalkaiset voi nähdä paljain silmin, pääosa lajeista näkyy vain  mikroskoopilla. Hankajalkaisilla on elinkaarensa aikana monta muodonmuutosta, ja jokaisen aikana ne vaihtavat kuorensa. Planktonin hankajalkaiset ovat monien kalojen tärkeää ravintoa, muiden muassa silakan.

Hankajalkaiset jaetaan kymmeneen lahkoon. Niitä tunnetaan noin 13&nbsp;000 lajia, joista 2&nbsp;800 elää makeassa vedessä, muut merissä. Planktoniin kuuluvien lajien ohella hankajalkaisiin kuuluu pohjalla eläviä lajeja ja paljon muiden eläinten loisina eläviä lajeja.

## Lähteet

## Aiheesta muualla
*Laji.fi: Hankajalkaiset - Copepoda
*LuontoPortti: Hankajalkaiset (Copepoda)
*iNaturalist: Hankajalkaiset (Alaluokka Copepoda)
*ITIS: Copepoda 
*Global Biodiversity Information Facility (GBIF): Copepoda 
*Marinespecies, World of Copepods: What is a copepod?
Rossija 1

**Rossija 1** () on yksi Venäjän kolmesta päätelevisiokanavasta. Se on täysin Venäjän valtion omistama. Kanava on perustettu 13 toukokuuta. 1991 Omistusta hallinnoi Venäjän valtiollinen televisio- ja radioyritys (). Pääkonttori sijaitsee Moskovassa. Omistajayrityksen yritysmuoto FGUP tarkoittaa federatiivista valtion unitaarista yritystä, jonka on lain mukaan ajettava valtion etua.

Pääkanava Rossija 1:n lisäksi VGTRK:n muita keskeisiä kanavia ovat uutiskanava Rossija 24, lastenkanava Karusel, kulttuurikanava  *Kultura* (Rossija K), *Russki roman*, *Rossija-RTR* (Moja Planeta), sekä tiedekanava *Nauka 2.0* ja pääkaupunkiin keskittyvä *Moskva 24*.

Muut kaksi Venäjän päätelevisiokanavaa ovat NTV ja Ykköskanava.

## Historia

Televisiokanavan nimi oli aikaisemmin **RTR** () ja sitten **Rossija**. Kanava noudattaa uutisoinnissa Venäjän poliittisen johdon Kremlin sanomaa.

## Lähteet

## Aiheesta muualla

* Rossia 1 -kanava livenä netissä   (russia.tv)
* Rossijan kotisivu  
* VGTRK - Venäjän valtiollinen televisio ja radioyritys
Alchemy

__NOTOC__
**Alchemy** on brittiläisen rockyhtyeen Dire Straitsin ensimmäinen livetaltiointi. Albumi on julkaistu vuonna 1984. Albumilta löytyy yhtyeen siihen asti tunnetuimmat kappaleet liveversiona.

Albumi nousi Britannian albumilistan kolmanneksi.

## Kappaleet

### CD 1
# 
# 
# 
# 
# 
# 

### CD 2
# 
# 
# 
# 
# 

## Kokoonpano
* Mark Knopfler – kitara, laulu
* Hal Lindes – kitara
* John Illsley – basso
* Terry Williams – rummut
* Alan Clark – urut

### Vierailevat muusikot
* Mel Collins – saksofoni
* Joop de Korte – lyömäsoittimet 
* Tommy Mandel – koskettimet

## Arvostelut
* AllMusic: 

## Lähteet
Leonardo Piepoli

**Leonardo Piepoli** (s. 29. syyskuuta 1971 La Chaux-de-Fonds, Sveitsi) on italialainen uransa päättänyt maantiepyöräilijä.

172-senttinen ja vain 52-kiloinen Piepoli aloitti ammattilaisuransa Refin-tallissa vuonna 1995. Hän siirtyi Saecoon vuodeksi 1998, ajoi kaudet 1999–2003 Baneston väreissä ja edusti vuosina 2004–2008 Saunier Duvalia.

Vuonna 2008 Piepoli voitti Ranskan ympäriajon 10. etapin, joka oli Hautacamiin päättynyt vuoristoetappi. Kyseessä oli hänen pitkän uransa ensimmäinen etappivoitto Ranskan ympäriajossa. Muutamaa päivää myöhemmin hän sai kuitenkin potkut tallistaan sen jälkeen, kun hänen tallitoverinsa Riccardo Riccò oli jäänyt kiinni dopingtestissä. Tallipäällikkö Mauro Gianetti sanoi menettäneensä luottamuksensa myös Piepoliin. Lokakuussa Italian olympiakomitea CONI ilmoitti, että kaksi Piepolin ympäriajossa antamaa näytettä on paljastunut uusintatestien jälkeen positiiviseksi. Näytteet sisälsivät samaa kolmannen sukupolven EPO-hormonia, josta myös Riccò jäi kiinni. Piepoli menetti Tourin etappivoittonsa. Tammikuussa 2009 Italian olympiakomitea antoi Piepolille kahden vuoden kilpailukiellon.

## Saavutukset
;1995
* 1. Subida a Urkiola
* 1. Sveitsin ympäriajon mäkikilpailussa
* 6. Clásica de San Sebastián
;1996
* 17. Ranskan ympäriajo
;1998
* 2. Vuelta a Burgos + 4. etapin voitto
* 3. Clásica de San Sebastián
* 4. Sveitsin ympäriajo
* 14. Ranskan ympäriajo
* 16. Italian ympäriajo
;1999
* 1. Volta a Galega
* 1. Vuelta a Castilla y León
* 1. Subida a Urkiola
* 1. Vuelta a Burgosin 4. etappi
* 8. Espanjan ympäriajo
;2000
* 1. Vuelta a Burgos + 2. etapin voitto
* 1. Vuelta a Aragon
* 10. Italian ympäriajo
;2002
* 1. Vuelta a Aragon
* 1. Vuelta Asturias
* 6. Katalonian ympäriajo
;2003
* 1. Subida a Urkiola
* 1. Vuelta a Aragón
* 1. Subida al Naranco
;2004
* 1. Subida a Urkiola
* 3. Tour de Romandie
* Espanjan ympäriajo, 9. etapin voitto
;2005
* 2. Katalonian ympäriajo + 4. etapin voitto
;2006
* 11. Italian ympäriajo + 13. ja 17. etapin voitto
* 13. Espanjan ympäriajo
;2007
* 14. Italian ympäriajo + mäkikilpailun ja 10. etapin voitto
* Espanjan ympäriajo, 9. etapin voitto
;2008
* Ranskan ympäriajo, 10. etapin voitto

## Lähteet
* Leonardo Piepoli trap-friis -tietokannassa

### Viitteet
Vaiti, aivan hiljaa

**Vaiti, aivan hiljaa** on Juice Leskisen albumi, joka on julkaistu vuonna 2002.

## Kappalelista

Sävellykset ja sanoitukset: Juice Leskinen, paitsi ”Voi jospa jostain” säv. trad., san. Leskinen, sovitukset Ippe Kätkä - Juice Leskinen, paitsi ”Voi jospa jostain” Seppo Alajoki - Juice Leskinen, "Ottaa päähän" Jyrki Niemi.

#
#
#
#
#
#
#
#
#
#
#
#

## Kokoonpano
* Seppo Alajoki &ndash; kitarat
* Jammi Humalamäki &ndash; kosketinsoittimet, haitari
* Jani Kemppinen &ndash; kosketinsoittimet
* Pirkko Kontkanen &ndash; viulu
* Ippe Kätkä &ndash; rummut
* Kata Laurikainen &ndash; taustalaulu
* Juice Leskinen &ndash; laulu, kitara
* Dave Lindholm &ndash; kitara
* Ilkka Loueranta &ndash; taustalaulu
* Harri Marstio &ndash; laulu
* Marjo Minkkinen &ndash; taustalaulu
* Nipa Niilola &ndash; kitara
* Juuso Nordlund &ndash; basso
* Eero ”Safka” Pekkonen &ndash; kosketinsoittimet
* Satu Sopanen &ndash; kanteleet
* Matti A. Takala &ndash; rummut
* Jyrki ”Etunoja” Telilä &ndash; kitara
* Jari Yliaho &ndash; kitara, taustalaulu
* Lucjan Czaplicki, Jussi Ristilä, Aki Välimäki ja Jukka Hänninen &ndash; puhaltimet

## Lähteet
Walter Hallstein

**Walter Hallstein** (17. marraskuuta 1901 Mainz – 29. maaliskuuta 1982 Stuttgart) oli saksalainen poliitikko ja professori. Hän oli yksi Euroopan yhdentymisen avainhenkilöitä, ja hänestä tuli EEC:n ensimmäinen puheenjohtaja. Hänen mukaansa nimettiin ns. Hallsteinin oppi eli kristillisdemokraattisen puolueen vetämä Saksan liittotasavallan ulkopolitiikan pääasiallinen suunta vuosina 1955–1969. 

Hallstein syntyi Mainzissa ja opiskeli lakia Bonnissa, Münchenissä ja Berliinissä. Hän väitteli vuonna 1925 kansainvälisestä yksityisoikeudesta. Vuosina 1930–1941 hän oli Rostockin yliopiston oikeustieteen professori; vuonna 1941 hän siirtyi Frankfurt am Mainin yliopistoon. Hän osallistui sotaan, jäi sotavangiksi ja vietti kaksi vuotta sotavankileirillä Mississippissä. Siellä hän työskenteli leirin yliopistossa. Vuonna 1946 hän palasi Franfurtin yliopistoon rehtoriksi.

Vuonna 1951 Konrad Adenauer nimitti hänet korkeaan virkaan, ulkoministeriön valtiosihteeriksi. 1955 Hallstein muotoili tunnetun Hallsteinin opin. Hän oli tärkeässä osassa EEC-neuvottelussa, ja toimi EEC:n johdossa 1958–1967. Hallstein kannatti voimakasta keskusjohtoa, mikä oli aivan erilainen kuin Charles de Gaullen näkemys EEC:stä löyhänä valtioiden välisenä liittona. 

EEC-uransa jälkeen Hallstein palasi Saksan politiikkaan. Hän oli CDU:n edustajana valtiopäivillä 1969-1972.

## Lähteet

## Aiheesta muualla
Nelisilmät

**Nelisilmät** (Anablepidae) on hammaskarppikalojen lahkoon kuuluva makeassa vedessä elävien kalojen heimo, johon kuuluu 12 lajia. Lajien joukossa on suosittuja akvaariokaloja.

Nelisilmiä elää Etelä-Meksikosta Etelä-Amerikan eteläkärkeen ulottuvalla alueella. Ne syövät enimmäkseen hyönteisiä ja muita selkärangattomia. Ne ovat saaneet nimensä silmien sijainnista ja muodosta: silmän yläpuolella on paksumpi linssi, joten kalat näkevät hyvin myös ylöspäin.

Lajit nelisilmä (*Anableps anableps*) ja juovanelisilmä (*Anableps microlepis*) voivat kasvaa yli 30&nbsp;cm pitkiksi.

## Lähteet

## Aiheesta muualla
*
Uudenmaailmankillit

**Uudenmaailmankillit** (Rivulidae) on hammaskarppikalojen lahkoon kuuluva, lähinnä makeassa vedessä elävien kalojen heimo, johon kuuluu yli 300 lajia. Ne elävät nimensä mukaisesti Amerikassa, eritoten Etelä-Amerikassa. Uudenmaailmankillit ovat pieniä kaloja, useimmat lajit 2–10&nbsp;cm pitkiä ja suurimmatkin vain noin 22&nbsp;cm.

## Lähteet
Kikki Danielsson

**Kikki Danielsson** (s. 10. toukokuuta 1952 Osby, Ruotsi), on ruotsalainen countrylaulaja, dansbandlaulaja ja harmonikansoittaja.

## Kilpailuesiintymiset
### Melodifestivalen
* *Miss Decibel* (Wizex, 1978 — toinen sija)
* *Mycke' mycke' mer* (Chips, 1980 — 4:s)
* *God morgon* (Chips, 1981 — toinen sija)
* *Dag efter dag* (Chips, 1982 — voitto)
* *Varför är kärleken röd?* (1983 — toinen sija)
* *Bra vibrationer* (1985 — voitto)
* *En enda gång* (1992 — 4:s)
* *Vem é dé du vill ha* (Kikki, Bettan & Lotta, 2002 — 3:s)
* *I dag & i morgon* (2006 — 10:s)
* *Osby Tennessee* (2018 — semifinaalin 7:s)

### Norsk Melodi Grand Prix
* *Vem é dé du vill ha* (Kikki, Bettan & Lotta, 2003 — 4:s)

## Diskografia
### Albumit
**Rock'n Yodel* (1979)
**Just Like a Woman* (1981)
**Kikki* (1982)
**Varför är kärleken röd?* (1983)
**Singles Bar* (1983)
**Midnight Sunshine* (1984)
**Kikkis 15 bästa låtar* (1984)
**Bra vibrationer* (1985)
**Papaya Coconut* (1986)
**Min barndoms jular* (1987)
**Canzone d'Amore* (1989)
**På begäran* (1990)*
**Vägen hem till dej* ([[1991]])
**In Country* ([[1992]])
**Jag ska aldrig lämna dig* ([[1993]])
**På begäran 2* ([[1994]])
**Långt bortom bergen* ([[1997]])
**I mitt hjärta* ([[1999]])
**100% Kikki* ([[2001]])
**Fri - En samling* ([[2001]])
**Nu är det advent* ([[2001]])
**I dag & i morgon* ([[2006]])
**Kikkis bästa* (Kokoelmalevy) ([[2008]])
**Första dagen på resten av mitt liv* ([[2011]])
**Postcard from a Painted Lady* ([[2011]])
**Christmas Card from a Painted Lady* (2016)
**Portrait of a Painted Lady'' (2017)

## Lähteet

## Aiheesta muualla
Funkmaster Flex

**Funkmaster Flex** (s. 5. elokuuta 1968, New York City, Yhdysvallat) on yhdysvaltalainen DJ, hip hop -artisti, radioääni ja televisiopersoona, jonka tunnetuin televisiosarja on Suomessakin Subilla esitetty Ratissa Funkmaster Flex. 

DJ:nä Funkmaster Flex on palkittu viidellä kultalevyllä. Funkmaster Flex omistaa autojen ja moottoripyörien kustomointiyrityksen nimeltä Team Baurtwell. Team Baurtwellin asiakkaita ovat lähinnä kuuluisuudet, kuten Sean Combs, Shaquille O'Neal ja Mariah Carey. 

Funkmaster Flex järjestää vuosittain kymmenessä yhdysvaltalaisessa kaupungissa vierailevan autonäyttelyn *Custom Car and Bike Show Tour*. Autoalan trendejä, julkkisten ajoneuvoja sekä hyväntekeväisyyshuutokauppoja sisältävä kiertue on järjestetty vuodesta 2000 alkaen. 

Vuonna 2007 Funkmaster Flex aloitti uuden kuusiosaisen televisiosarjan yhteistyössä Ford Motor Companyn kanssa. Tosi-TV-sarja on nimeltään *Car Wars with Funkmaster Flex* ja siinä neljän kilpailijan tehtävänä on kustomoida vuoden 2007 Ford Expedition kuudessa viikossa. Sarjan ensimmäinen jakso esitettiin Yhdysvalloissa ESPN-kanavalla 20. toukokuuta 2007. 

## Diskografia

### Mixtapet
* The Mix Tape Volume 1: 60 Minutes of Funk (1995)
* The Mix Tape Volume 2: 60 Minutes of Funk (1997) (Gold)
* The Mix Tape Volume 3: 60 Minutes of Funk, The Final Chapter (1998) (Gold)
* The Tunnel (collaboration with Big Kap) (1999) (Gold)
* Vibe Hits, Vol. 1 (2000)
* The Mix Tape Volume 4: 60 Minutes of Funk (2000) (Gold)
* The Mix Tape Volume 5: 60 Minutes of Funk (2002)
* My Lifestyle (2002)
* Funkmaster Flex Car Show Tour (2005)

## Televisiosarjat
*Ratissa Funkmaster Flex (, SpikeTV)
*All Muscle with Funkmaster Flex (ESPN) 
*Car Wars with Funkmaster Flex (ESPN2)

## Lähteet

## Aiheesta muualla
*Virallinen kotisivu
*Team Baurtwellin kotisivu
Radiourheilu

**Radiourheilu** on itäeurooppalaista alkuperää oleva käsite, jota käytetään kuvaamaan mitä tahansa kilpailuhenkistä radioamatööritoimintaa. Yleisimmässä merkityksessään se on siis synonyymi radioamatöörien kilpailuille, joissa yritetään saada kaksisuuntainen yhteys mahdollisimman moneen toiseen amatööriradioasemaan sovittuja ehtoja noudattaen. Termiä voidaan kuitenkin käyttää myös esimerkiksi suunnistuksesta, jossa yhdistetään radiotekniikkaa perinteiseen suunnistukseen.

Radiourheilu oli aikaisemmin Neuvostoliiton ja nykyisin Venäjän federaation nuorisokasvatuksen muoto. Siinä vähintään 14 vuotta täyttäneille opetetaan radioliikennettä. Opituilla taidoilla järjestetään kilpailuja. Radiourheiluseurat liittyvät DOSAAF:n seuraajan, ROSTO:n organisaatioon.

## Katso myös
* Radioamatöörien viestintäpallotoiminta
Oranienburg

**Oranienburg** on kaupunki Saksassa, Brandenburgin osavaltiossa. Havel-joen rannoilla sijaitseva kaupunki kuuluu nykyään vain 35 kilometrin päässä olevan Berliinin suurkaupunkialueeseen. Asukkaita Oranienburgissa oli 41&nbsp;621 vuonna 2012.

Oranienburgiin johtaa Berliinin S-Bahn-verkoston linja S1.

## Historia
1100-luvulla perustettu Oranienburg mainitaan ensimmäisen kerran kirjallisuudessa vuonna 1216 alkuperäisellä nimellään Bötzow. Albert Brandenburgilaisen uskotaan määränneen linnan rakentamisen Havel-joen rannalle. Tämän linnan ympärille keskittyi kauppapaikka, josta kaupunki sai alkunsa. 

Vuonna 1646 vaaliruhtinas Fredrik Wilhelm avioitui hollantilaisen prinsessan Louise Henriette Orania-Nassaulaisen kanssa. Louise Henriette ihastui Bötzowiin siinä määrin, että sai koko alueen lahjaksi mieheltään. Prinsessa määräsi kaupunkiin rakennettavaksi hollantilaistyylisen uuden linnan, jota kutsui sitten Oranienburgiksi - Orania on saksaksi Oranien. Vuonna 1653 Bötzowin nimi vaihtui myös Oranienburgiksi.

Vuonna 1933 kaupunkiin perustettiin ensimmäinen keskitysleiri. Oranienburgin keskitysleiriä piti alkuun SA-joukot, myöhemmin se siirtyi SS:n haltuun uudella nimellä Sachsenhausenin keskitysleiri. Toisen maailmansodan jälkeen puna-armeija käytti keskitysleiriä erikoisvankileirinään. Nykyään Sachsenhausenin keskitysleiri toimii kansallisena muistomerkkinä ja museona.

## Kaupunginosat
Oranienburg muodostuu yhdeksästä kaupunginosasta:

* Friedrichsthal 
* Germendorf 
* Lehnitz 
* Malz 
* Oranienburg 
* Sachsenhausen 
* Schmachtenhagen 
* Wensickendorf 
* Zehlendorf 

## Lähteet

## Aiheesta muualla
MH-1A

**MH-1A** oli ydinreaktori ja ensimmäinen kelluva ydinvoimalaitos. Se oli sijoitettuna muokattuun yhdysvaltalaiseen toisen maailmansodan aikaiseen *Sturgis*-rahtilaivaan (aiemmin *SS Charles H. Cugle*). Reaktori toimitti 10&nbsp;MW teholla sähköä sekä puhdasta vettä Yhdysvaltain hallinnoimalle Panaman kanava-alueelle vuosina 1968&ndash;1975.

MH-1A oli osa Yhdysvaltain armeijan Army Nuclear Power Program -ohjelmaa (ANPP). MH-1A oli tyypiltään painevesireaktori ja se käytti polttoaineenaan matalasti rikastettua uraania. Se oli armeijan pienten ydinreaktoreiden sarjassa tehokkain ja jäi ainoaksi lajissaan kuten moni muukin armeijan käytössä ollut. MH-1A poistui armeijan operoimista reaktoreista viimeisenä käytöstä.

## Lähteet
*Army Nuclear Power Plants: MH-1A 
*MH-1A: First Nuclear Power Barge
Irmeli Jung

**Leena Irmeli Jung** (s. 29. toukokuuta 1947 Tampere) on suomalainen valokuvaaja. 

## Henkilöhistoria
Jung suoritti valokuvaajan kisällintutkinnon Hannoverissa Saksassa 1960-luvun lopulla, mutta siirtyi 1970-luvun alussa Pariisiin, jossa hän toimi valokuvaajana. Hänen erikoisalaansa ovat muotokuvat, ja erityisesti hänet tunnetaan ranskalaisen chansonlaulaja Juliette Grécon kuvaajana. Grécosta hän on tehnyt myös valokuvakirjan (1991), samoin kuin filosofi Emil Cioranista (1989). Jung on työskennellyt Suomessa vuodesta 2003. Hän on ottanut presidentti Tarja Halosen toisen kauden alussa otetun virallisen muotokuvan.

Jungille myönnettiin valtion taiteilijaeläke keväällä 2008.

## Teokset
*Cioran. L'Elan vers le pire, Irmeli Jung, Gallimard, 1989.
*Juliette Gréco, Irmeli Jung. Textes de Régine Deforges, Imprimerie Nationale, 1990.
*Juliette Gréco, Josyane Savigneau, Actes Sud, 1998. 
*Emil Cioran, Irmeli Jung, Centrul Cultural Sindan Cluj, 2000.

## Lähteet
*Turun Sanomat  Luettu 29.5.2007
* Helsingin Sanomat 29.5.2007 s.C7

### Viitteet

## Aiheesta muualla
*Irmeli Jungin sivusto
Arabialainen keittiö

**Arabialainen keittiö** on yleisnimi arabimaiden perinteiselle ruokakulttuurille. Siihen luetaan osmanivaikutteinen syyrialainen keittiö Syyriassa, Libanonissa, Palestiinassa ja Jordaniassa, sekä beduiinivaikutteiset Arabian niemimaan keittiö, irakilainen keittiö ja Egyptin keittiö.

## Historiaa
Lähi-idän paimentolaisten ruoanvalmistus on perustunut helposti mukana kuljetettaviin ruoka-aineisiin ja ruoanlaittoon telttakeittiössä. Arabian niemimaan asukkaiden ruokavalio koostui alun perin vähistä raaka-aineista: liha, taatelit, maitotuotteet ja vilja muodostivat sen perustan. Arabit veivät omat ruokasäännöksensä valloittamilleen alueille 600-luvulta alkaen ja yhdistivät paikalliset ruokakulttuurit omaansa. Suurimpia muutoksia oli vihannesten käytön lisääntyminen, ja myös palkokasveista kuten linsseistä, pavuista ja herneistä tuli monipuolinen osa arabialaista keittiötä. Muslimien halal-säännöt antavat ohjeita sallituista ruoka-aineista ja ruokien valmistamisesta. 

## Ateriat

Arabialaisen aamiaisen koostumus vaihtelee maittain. Se on yleensä kevyt, ja siihen kuuluu esimerkiksi tee, leipä, jogurtti tai taatelit. Lounas on päivän pääateria: siihen kuuluu yksinkertaisimmillaan leipä, riisi tai pasta sekä vihannes- tai palkokasviruoka, jossa voi olla hiukan lihaa. Myös erilaiset keitot ovat suosittua arabialaista ruokaa. Tunnettuja keittoja ovat esimerkiksi *fatta*, punapippurikeitto *shorba* sekä juuttikeitto *mulukhiyya*. Salaatteja syödään pääaterioiden yhteydessä. Illallinen nautitaan myöhään. Yleisimpiä lihoja ovat kana ja lammas, rannikolla merenelävät. Liha valmistetaan usein vartaassa, tai se leivotaan kubbataikinaan.

Arabit syövät leipää joka aterialla. Leivän lisäksi aterioilla syödään riisiä, burghulia, pastaa tai kuskusta. Kananmunia käytetään paljon. Kastikkeisiin tuodaan makua tuoreilla yrteillä, mausteilla ja pikkelssillä. Ruokajuomana käytetään vettä ja nykyisin usein virvoitusjuomia.

Lähi-idässä tunnettuja alkupaloja ovat *[[meze]]t*, joissa voi olla vihanneksia, lihaa tai kalaa. *[[Falafel]]it* ovat rapeita rasvassa keitettyjä kikherne- tai härkäpapupyöryköitä, joita syödään pitkin päivää.

Arabialainen vieraanvaraisuus on kuuluisaa: suosittua kestitysruokaa ovat makeiset ja makeat leivonnaiset, kuten *[[halva]]* ja *[[baklava]]*.

## Juomat

Koraani ja hadithit kieltävät rypäleviinin, ja nykyisin kaikki muutkin alkoholipitoiset juomat ovat kiellettyjä muslimeilta. Islamilaisissa maissa valmistetaan kuitenkin alkoholijuomia kristittyjen ja juutalaisten käyttöön sekä vientiin. Kahvin valmistus keksittiin Jemenissä 1300-luvun tienoilla. 1500-luvulla kahvi levisi Arabiasta muuallekin Lähi-itään, ja kahviloista tuli tärkeä osa alueen sosiaalista elämää. Teestä alkoi tulla Lähi-idässä suosittua vasta 1800-luvulla Britannian siirtomaavallan myötä.

## Katso myös
*Pohjois-Afrikan keittiö

## Lähteet
* 

### Viitteet

## Aiheesta muualla
Scott Stapp

**Scott Flippen Stapp** (syntynyt **Anthony Scott Flippen** 8. elokuuta 1973 Orlando, Florida) on yhdysvaltalainen muusikko. Hän tuli tutuksi 1990-luvun ja 2000-luvun vaihteessa amerikkalaisesta rock-yhtyeestä Creed, jossa hän toimii laulajana. Yhtyeen hajottua 2004 hän aloitti soolouransa ja julkaisi vuonna 2005 ensimmäisen sooloalbuminsa *The Great Divide*. 

## Diskografia

### Albumit Creedin kanssa

**My Own Prison* (1997)
**Human Clay* (1999)
**Weathered* (2001)
**Full Circle* (2009)

### Sooloalbumit

**[[The Great Divide]]* (2005)
**[[Between Lust and Love]]* (2011)
Vaal

**Vaal** on Oranjejoen pohjoinen sivujoki, joka saa alkunsa Drakensberg-vuoristosta läheltä Breyteniä Mpumalangan provinssista ja virtaa 1&nbsp;210&nbsp;km yhtyen Oranjeen lähellä Douglasia. Vaal muodostaa Vapaavaltion provinssin pohjoisrajan.

Vaal on valjastettu sähköntuotantoon ja se tuottaa merkittävän osan Witwatersrandin alueen teollisuuden tarvitsemasta energiasta. Vaalin pato Vereenigingin lähellä on Etelä-Afrikan suurin.

## Katso myös
*Transvaal

## Lähteet

## Aiheesta muualla
Vaaljoki

**Vaaljoki** voi tarkoittaa:
* Vaal, Oranjejoen pohjoinen sivujoki Etelä-Afrikassa
* Vaaljoki, kylä Hinnerjoella Eurassa
* Vaaljoki, Lapinjoen vesistöön kuuluva joki Hinnerjoella Eurassa
Mpumalanga

**Mpumalanga** (swazia, merkitys ’auringonnousun paikka’, aikaisemmin *Itä-Transvaal*) on Etelä-Afrikan provinssi. Sen pääkaupunki on Nelspruit. Mpumalanga sijaitsee maan itäosassa KwaZulu-Natalin pohjoispuolella ja rajoittuu Swazimaahan ja Mosambikiin. Provinssin pinta-ala on 6,5 prosenttia koko Etelä-Afrikan pinta-alasta. Ennen vuotta 1994 Mpumalanga oli osa Transvaalin provinssia.

Provinssissa oli vuonna 2021 virallisen arvion mukaan 4&nbsp;743&nbsp;600 asukasta, ja sen pinta-ala on 76&nbsp;495 neliökilometriä.

## Hallinnollinen jako
Mpumalanga on jaettu hallinnollisesti kolmeen piirikuntaan, jotka on jaettu edelleen 17 kuntaan. Piirikunnat ovat Gert Sibande, Nkangala ja Ehlanzeni. Kunnat ovat:

;Gert Sibande
*Albert Luthuli
*Msukaligwa
*Mkhondo
*Pixley Ka seme
*Lekwa
*Dipaleseng
*Govan Mbeki

;Nkangla
*Delmas
*Emalahleni
*Steve Tshwete
*Highlands
*Thembisile
*Dr JS Moroka

;Ehlanzeni
*Thaba Chweu
*Mbombela
*Umjindi
*Nkomazi
*Bushbruckridge

## Lähteet

## Aiheesta muualla

*Provinssin internetsivut
Gauteng

**Gauteng** (sesothoa, ) on vuonna 1994 perustettu Etelä-Afrikan provinssi, jonka alue kuului aikaisemmin Transvaalin provinssiin. Gauteng on maan pienin ja vaurain provinssi. Siellä on arviolta 13&nbsp;399&nbsp;724 asukasta (vuonna 2016) ja sen pinta-ala on 18&nbsp;178 neliökilometriä.

Pretorian, Witwatersrandin ja Vaalin muodostama kolmio on eteläisen pallonpuoliskon merkittävimpiä teollisuusalueita. Alueen vauraus perustuu alun perin vuonna 1886 Johannesburgin kaupungin alueelta löytyneeseen kultaan.

## Piirikunnat
Gauteng on jaettu hallinnollisesti kuuteen piirikuntaan, joista kolmella on metropolikunnan asema. Muut piirikunnat on jaettu kahdeksaan kuntaan. Piirikunnat ovat:

*Ekurhuleni
*Johannesburg
*Sedibeng
*Pretoria
*West Rand

## Lähteet

## Aiheesta muualla

*Provinssin internetsivut
Oranje

**Oranje** voi tarkoittaa ainakin seuraavia:

* Oranjejoki, joki Etelä-Afrikassa
* Oranjen vapaavaltio, itsenäinen valtio Afrikassa vuosina 1854–1902
* Oranjejoen siirtokunta, edellisen alueesta muodostettu brittiläinen siirtokunta vuosina 1902–1910
* Oranjen vapaavaltion provinssi, edellisen alueesta muodostettu Etelä-Afrikan provinssi vuosina 1910–1994
* Oranje-Nassaun suku, saksalainen hallitsijasuku
* Oranje, Alankomaiden jalkapallomaajoukkueen lempinimi
Rapsiöljy

**Rapsiöljy** on rapsin (*Brassica napus L.*) siemenistä puristettua kasviöljyä, jonka rasvahappokoostumus on samankaltainen kuin rypsiöljyssä. Kertatyydyttymättömiä rasvahappoja on noin 60 prosenttia ja monityydyttymättömiä rasvahappoja yli 30 prosenttia. Näistä linolihappoa (omega-6) on noin 20 ja alfalinoleenihappoa (omega-3) noin 10 prosenttia.

Rapsi- ja rypsiöljyillä ei ole käytännössä eroa: ravintoarvot, maku ja ruoanlaitto-ominaisuudet ovat käytännössä samat.

Rapsiöljyä käytetään ruokaöljynä, margariinin raaka-aineena ja voiteluöljynä. Siitä on tehty myös biodieseliä.

Suurimmat rapsin tuottajat ovat Euroopan unioni, Kanada ja Kiina.

## Lähteet
Lasse Riitesuo

**Lasse Riitesuo** (s. 24. heinäkuuta 1977) on suomalainen kaukalopallon, salibandyn ja jääkiekon pelaaja. Hän aloitti Salibandyliigauransa Jyväskylän Happeessa vuonna 2001. Riitesuo lopetti salibandyran 2014 ja on sen jälkeen pelannut jääkiekkoa D-Kiekossa ja Suolahden Urhossa Suomi-sarjassa ja 2-divisoonassa.

## Ura
Riitesuo jakaa Salibandyliigan yhden ottelun piste-ennätyksen (10) Henri Johanssonin ja Sami Johanssonin kanssa sekä yhden ottelun maaliennätyksen (9) H. Johanssonin kanssa. Hän siirtyi syksyllä 2007 Sveitsin mestarijoukkue Wiler-Ersigeniin, jossa hän pelasi 14 ottelua tehden niissä tehot 11+9=20. 

Riitesuo on edustanut Salibandyliigassa myös Seinäjoen Peliveljiä ja Espoon Oilersia.
  
Riitesuo sai "Karkkipistooli"-lempinimen kymmenen pisteen ennätysottelunsa vuoksi. "Karkkipistooli"-nimitys kuultiin ensimmäisenä Urheilukanavan salibandyselostajien suusta suorassa lähetyksessä, mutta alkujaan se on lähtöisin Riitesuon entiseltä pelikaverilta Jaakko "Kyy" Fredriksonilta.

Riitesuon Salibandyliigaura päättyi kauteen 2011-2012 jonka jälkeen hän jatkoi joukkueen managerina, (Hirviteatterin tirehtööri) mestaruuskauteen 2014 saakka jossa Happee kukisti Tampereen Classicin täpötäydellä Synergia-areenalla. Happeesta tuli Riitesuon managerivuosien aikana maailman seuratuin salibandyseura suuresti livestream lähetysten sekä aktiivisen sosiaalisen median hyödyntämisen vuoksi. 

Ennen salibandyuraa Riitesuo pelasi Kaukisliigassa 4 kautta ja 105 ottelua (1997-2001) (Trio ja GB) tehopistein 93+28. Kaudella 98-99 Trio saavutti SM-pronssia kukistettuaan Oulun Bandy-84:n lukemin 8-7. Riitesuo teki ottelussa 3 maalia.  

Salibandyuran jälkeen Riitesuo edusti Jyväskylän D-Kiekkoa jääkiekon II-divisioonassa 2013–2014 sekä Suomisarjassa 2015–2016. Vuodesta 2017 alkaen Riitesuo on pelannut jääkiekon II-divisioonaa Suolahden Urhossa, ja syksyllä 2024 hän on 47-vuotiaana sarjatason vanhin pelaaja. 

### Työura

Riitesuo työskentelee Brande Oy:ssa bisnesmuotoilijana. Aiemmin hän työskenteli JYP Jyväskylä Oy:ssa (kehityspäällikkö) sekä sanomalehti Keskisuomalaisen (asiakkuuspäällikkö) palveluksessa. Riitesuo on toiminut aiemmin yrittäjäosakkaana Zeropoint Finland Oy:ssa. Koulutukseltaan Riitesuo on tradenomi Jyväskylän ammattikorkeakoulusta.

## Kaudet

### Pudotuspelit

* 2003–2004 Happee 5 2 2 4 4 
* 2004–2005 Happee 13 15 4 19 43 
* 2008–2009 Oilers 3 0 0 0 0
* 2009–2010 Happee 3 1 2 3 2
* 2011–2012 Happee 7 5 5 10 4

* Yhteensä: 31 23+13=36

## Maajoukkue
Riitesuo on aiemmin pelannut kaksi maaottelua Tšekkiä vastaan keväällä 2005, tehden otteluissa yhden maalin. Riitesuo kutsuttiin takaisin maajoukkueeseen 7. helmikuuta 2009 pelattavaa Ruotsi-maaottelua varten. Maaottelut saivat jatkoa Tšekin Brnossa pelatussa neljän maan turnauksessa 6-9.11.2009. Riitesuo pelasi turnauksessa kaikki kolme ottelua tehoin 3+1=4. Pelattuja maaotteluita on tällä hetkellä siis seitsemän ja niissä on syntynyt yhteensä 5+1=6 tehopistettä.

## Lähteet
*Todellinen urheilun moniosaaja! Lasse, 38, teki historiaa – ”Mikä on tekstiteeveellä, on urheilua” Ilta-Sanomat

### Viitteet
Sami Paavola

**Sami Paavola** on espoolainen taikuri.

Vuodesta 2017 asti ammattitaikurina toiminut Sami Paavola on kolminkertainen taikuuden Suomen mestari (2004, 2011, 2013). Titteleihin sisältyy niin lähitaikuuden suomenmestaruus, kuin kaksi ravintolataikuuden suomenmestaruutta. Lisäksi hänet on palkittu lukuisia muita kertoja eri kilpailuissa, muun muassa Lasse Tiilikainen kiertopalkinnolla viihdyttävimmästä esityksestä taikuuden suomenmestaruuskilpailuissa.

Sami Paavola on toiminut Suomen Taikurit ry:n sihteerinä vuodesta 2004 lähtien.

**TedX** Sami Paavola kutsuttiin puhujaksi ja esiintymään TedXLasPalmas:iin vuonna 2011

**Mahtava Sammiini** on taikuri Sami Paavolan esittämä hahmo, joka on viihdyttänyt perhe- ja lastentapahtumissa vuodesta 2020 lähtien ja hänet onkin voinut nähdä mm. Pelastakaa Lapset ry:n tilaisuuksissa ja monissa erinäisissä kylätapahtumissa ympäri maan.

## Aiheesta muualla

*Kotisivut
*Kotisivut Sammiini
Höytiä

**Höytiä** on kylä Keski-Suomessa, Uuraisten kunnassa. Höytiällä toimii muun muassa koulu (luokat 1–4), jonka yhteydessä on vuonna 2015 rakennettu liikuntahalli.

Höytiällä on aktiivinen kyläyhdistys, mutta esimerkiksi kyläkauppa sieltä on jo lopetettu. Höytiä oli vuonna 1998 vuoden kylä Keski-Suomessa.

Kylällä on noin 300 asukasta. Suurin jokavuotinen tapahtuma Höytiällä on Höytiänpäivä heinäkuussa, joka järjestetään kyläyhdistyksen ja talkooporukan voimin.

Meteorologi Matti Huutonen on kotoisin Höytiältä.

## Aiheesta muualla
*Höytiän kyläyhdistys
*Höytiän koulu 

## Lähteet
Belladonna

**Belladonna**, myös **myrkkykoiso** ja **lemmonmarja** (*Atropa belladonna*) on erittäin myrkyllinen koisokasvi, joka on melko yleinen Keski- ja Etelä-Euroopassa ja tavattu myös Vähässä-Aasiassa. Belladonnalla on pitkä lääkekäyttöhistoria muun muassa anestesia-aineena, ja sitä on käytetty myös maagisissa tarkoituksissa.

## Ulkonäkö ja koko

Myrkkykoiso on monivuotinen, 50–150&nbsp;cm korkeaksi kasvava kasvi. Sen varsi on pysty, tylppäsärmäinen, hienokarvainen ja yläosasta pensasmaisesti haarova. Lehdet ovat 8–20&nbsp;cm pitkiä, soikeita tai puikeita, suippoja ja kaljuja tai harvakarvaisia. Ruskeanvioletit, riippuvat kukat ovat yksittäin. Verhiö on kellomainen ja syvään liuskainen. Teriö on kellomainen ja matalaan liuskainen. Kukan tuoksu on epämiellyttävä. Myrkkykoiso kukkii heinä-elokuussa. Pallomainen, aluksi vihreä mutta kypsänä kiiltävän musta marja on halkaisijaltaan noin kaksi senttiä. Koko kasvi on erittäin myrkyllinen.

## Levinneisyys
Myrkkykoiso on melko yleinen kasvi Keski- ja Etelä-Euroopassa. Sitä tavataan myös Vähässä-Aasiassa. Suomessa myrkkykoiso ei kasva luonnonvaraisena. Lajista tunnetaan ainoastaan yksi satunnaishavainto Uudeltamaalta.

## Elinympäristö
Myrkkykoiso kasvaa luonnonvaraisena metsänreunoissa, pientareilla, pelloilla ja joutomailla. Laji on kalkinsuosija.

## Käyttö

Myrkkykoiso sisältää belladonna-alkaloideiksi nimitettyjä muskariinireseptoria salpaavia, antikolinergisiä aineita, atropiinia ja skopolamiinia. Myrkkykoiso on yksi eniten myrkytyksiä aiheuttavista kasveista Keski-Euroopassa. Sen myrkky aiheuttaa sydänvaivoja, voimakkaita hallusinaatioita ja suurilla annoksilla sekavuustilan. Myrkytys voi pahimmillaan johtaa kuolemaan.

Myrkyllisyydestään huolimatta myrkkykoiso on tärkeä lääkekasvi. Erään kasvista saatavan aineen nimi on atropiini. Sitä käytetään silmätutkimuksissa koska se laajentaa silmäterää. Muilla kasvista saatavilla valmisteilla hoidetaan vatsa- ja suolistosairauksia sekä astmaa.

Myrkkykoiso oli Rooman valtakunnassa yleinen myrkytysaine henkirikoksissa; 5–10 marjasta tehty uute tai 14 grammaa juurta riitti tappamaan aikuisen ihmisen. Myrkkykoisolla on uskottu olevan myös maagisia ominaisuuksia, minkä takia sitä on käytetty noitamenoissa. Noitavainojen aikaan kasvista valmistettua voidetta hierottiin syytettyjen ihoon, minkä uskottiin saavan syytetyn tunnustamaan.

Myrkkykoisoa käytettiin ennen Italiassa kosmeettisissa tarkoituksissa laajentamaan silmäteriä. Se on saanut nimensä kreikkalaisen taruston *Atropoksesta* (torjumaton) ja italian kielen sanoista *bella donna*, joka tarkoittaa kaunista naista.

## Lähteet
* *Suomen terveyskasvit. Luonnon parantavat yrtit ja niiden salaisuudet*. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Tampere 1982.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla

*Kasviatlas 2010: Belladonna (''Atropa bella-donna'') Suomessa
*ITIS: Atropa bella-donna 
*United States Department of Agriculture (USDA): Atropa bella-donna  
*Dr. Duke's Phytochemical and Ethnobotanical Databases: Atropa bella-donna